ଭୁବନେଶ୍ବରଃ ଆସନ୍ତା ୧୧ ତାରିଖରେ ଅନୁଷ୍ଠିତ ହେବାକୁ ଯାଉଛି ମହା ଶିବରାତ୍ରୀ। କୋଭିଡ୍ କାରଣରୁ ଲିଙ୍ଗରାଜ ମହାପ୍ରଭୁଙ୍କର ଜାଗର ଯାତ୍ରା ଆୟୋଜନ ନେଇ ଆଶଙ୍କା ସୃଷ୍ଟି ହୋଇଥିଲା। ତେବେ ସବୁ କଳ୍ପନା ଜଳ୍ପନାର ଅନ୍ତ ଘଟିଛି। କୋରୋନା କଟକଣା ମଧ୍ୟରେ ଜାଗର ଯାତ୍ରା ଆୟୋଜନ ନେଇ ସହମତି ହୋଇଛି। ଭୁବନେଶ୍ୱର ମହାନଗର ନିଗମ(ବିଏମ୍ସି) କମିଶନର ପ୍ରେମ ଚନ୍ଦ୍ର ଚୌଧୁରୀଙ୍କ ଅଧ୍ୟକ୍ଷତାରେ ବସିଥିବା ବୈଠକରେ ଏହି ନିଷ୍ପତ୍ତି ନିଆଯାଇଛି। ମହାଶିବରାତ୍ରୀରେ ୬୦ ବର୍ଷରୁ ଊର୍ଦ୍ଧ୍ୱ ବୟସ୍କ ବ୍ୟକ୍ତି ଓ ୧୨ ବର୍ଷରୁ କମ୍ ବୟସର ପିଲାଙ୍କୁ ମନ୍ଦିର ଭିତରେ ପ୍ରବେଶ ଉପରେ କଟକଣା ଲଗାଯାଇଛି।
ଆଙ୍କାରାଃ ବିଶ୍ୱ ସ୍ବାସ୍ଥ୍ୟ ସଂଗଠନ (ହୁ) ପକ୍ଷରୁ ପ୍ରଚଳିତ କୋଭାକ୍ସ ଯୋଜନାରେ ଆଫ୍ରିକୀୟ ରାଷ୍ଟ୍ର ଘାନା ରାଷ୍ଟ୍ରପତି ନାନା ଆକୁଫୋ-ଆଡ୍ଡୋ ବିଶ୍ୱର ପ୍ରଥମ ବ୍ୟକ୍ତି ଭାବେ ସୋମବାର ଏହି ମାଗଣା ଆଷ୍ଟ୍ରାଜେନିକା କୋଭିଡ୍ ଟିକା ନେଇଛନ୍ତି। କୋଭିଡ୍ ସଂକ୍ରମଣରେ ପ୍ରଭାବିତ ହୋଇଥିବା ଗରିବ ରାଷ୍ଟ୍ରଗୁଡିକୁ ଏହି ଯୋଜନା ଅନୁଯାୟୀ ମାଗଣାରେ କୋଭିଡ୍ ଟିକା ଯୋଗାଇ ଦିଆଯାଉଛି।
ଦ୍ବିତୀୟ ପର୍ଯ୍ୟାୟରେ ୬୦ ବର୍ଷରୁ ଉର୍ଦ୍ଧ୍ବ ଏବଂ ୪୫ ବର୍ଷରୁ ଉର୍ଦ୍ଧ୍ବ ବହୁବିଧ ରୋଗରେ ପୀଡ଼ିତ ଲୋକଙ୍କ ପାଇଁ ଆଜିଠୁ ଆରମ୍ଭ ହୋଇଛି ଟିକାକରଣ କାର୍ଯ୍ୟକ୍ରମ। ବୟସ୍କ ବ୍ୟକ୍ତିମାନେ ପରିଚୟପତ୍ର ଦେଖାଇ ଟିକା ନେଉଥିବା ବେଳେ ବହୁବିଧ ରୋଗରେ ପୀଡ଼ିତ ଲୋକମାନେ ଡାକ୍ତରୀ ସାର୍ଟିଫିକେଟ୍ ଦେଖାଇ ଟିକା ନେଉଛନ୍ତି। ତେବେ ଏହି କ୍ରମରେ କୋରୋନା ଟିକା ନେଇଛନ୍ତି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ। ବିଧାନସଭା ଡିସ୍ପେନ୍ସାରିରେ ଟିକା ନେଇଛନ୍ତି ମୁଖ୍ୟମନ୍ତ୍ରୀ। ମୁଖ୍ୟମନ୍ତ୍ରୀ କୋଭାକ୍ସିନ ଟିକା ନେଇଥିବା ଟ୍ବିଟ୍ କରି ସୂଚନା ଦେଇଛନ୍ତି।
ଶ୍ରୀମନ୍ଦିର ବିକାଶ ପାଇଁ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ରବିବାର ଶ୍ରୀମନ୍ଦିର ପ୍ରଶାସନକୁ ବ୍ୟକ୍ତିଗତ ଭାବରେ ନିଜ ଦରମାରୁ ୧ ଲକ୍ଷ ଟଙ୍କା ସହଯୋଗ ରାଶି ପ୍ରଦାନ କରିଛନ୍ତି। ଏହି ଅବସରରେ ସମଗ୍ର ହିନ୍ଦୁ ସମାଜ ବିଶେଷ ଭାବରେ ଓଡ଼ିଶାବାସୀଙ୍କୁ ପୁରୀ ତଥା ଶ୍ରୀମନ୍ଦିର ବିକାଶ ପାଇଁ ସହଯୋଗ କରିବା ପାଇଁ ଆଗେଇ ଆସିବାକୁ ସେ ନିବେଦନ କରିଛନ୍ତି।
ନିକଟରେ ଏଠାକାର ଏକ ଭିତ୍ତିଭୂମି ବିକାଶ ସହ ଜଡ଼ିତ କମ୍ପାନୀ ଆଇଜେଏମ୍ ଇଣ୍ଡିଆ ରାସ୍ତା ବିଛାଇବାରେ ରେକର୍ଡ ସଫଳତା ହାସଲ କରିଛି। ମାଲେସିଆର ଆଇଜେଏମ୍ କନଷ୍ଟ୍ରକସନ୍ ବେରହାଡ୍ର ଏହି ସହଯୋଗୀ କମ୍ପାନୀ ମାତ୍ର ୧୭ ଘଣ୍ଟା ୪୫ ମିନିଟ୍ ସମୟରେ ୨୫.୫୪ ଲେନ୍ କିମି ଦୈର୍ଘ୍ୟତାବିଶିଷ୍ଟ ରାସ୍ତା ବିଛାଇପାରିଛି। ଏହି ଜାତୀୟ ରାଜପଥଟି ୪ଥାକିଆ ହୋଇଥିବାରୁ ଏହାର ଦୁଇ ପଟରେ ସର୍ବମୋଟ ୨୫.୫୪ କିମି ରାସ୍ତା ନିର୍ମାଣ କରାଯିବା ଅର୍ଥ କମ୍ପାନୀ ସମୁଦାୟ ୧୨.୭୭ କିମି ରାସ୍ତା ନିର୍ମାଣ କରିପାରିଛି। ଏହି ରାସ୍ତା ଚାରିଥାକିଆ ୧୩ ନମ୍ବର ଜାତୀୟ ରାଜପଥର ସୋଲାପୁର-ବିଜାପୁର ସେକ୍ସନରେ ବିଛାଯାଇଥିବା କମ୍ପାନୀ ପକ୍ଷରୁ କୁହାଯାଇଛି। ପ୍ରଥମ ଥର ପାଇଁ ଭାରତୀୟ ରାଜପଥ ଇତିହାସରେ ଏତେ କମ୍ ସମୟ ମଧ୍ୟରେ ଦୀର୍ଘ ରାସ୍ତା ବିଛାଯାଇଥିବାରୁ ବର୍ତ୍ତମାନ କମ୍ପାନୀ ନିଜର ଏହି ସଫଳତାକୁ ଲିମକା ବୁକ୍ ଅଫ୍ ରେକର୍ଡ୍ସରେ ସାମିଲ୍ କରିବା ସକାଶେ ଉଦ୍ୟମ ଚଳାଇଛି। ଏହି ରେକର୍ଡ ସଫଳତା ସଂକ୍ରାନ୍ତରେ ଆଇଜେଏମ୍ଆଇଆଇର ସଂପୃକ୍ତ ପ୍ରୋଜେକ୍ଟର ଟିମ୍ ଲିଡର୍ ଏମ. ଭେଙ୍କଟେଶ୍ବର ରାଓ କହିଛନ୍ତି ଯେ ଏହି ରାସ୍ତା ନିର୍ମାଣ କାର୍ଯ୍ୟରେ ଆମକୁ ଅନେକ କିଛି ବାଧାବିଘ୍ନର ସମ୍ମୁଖୀନ ହେବାକୁ ପଡ଼ିଥିଲା। ଉଭୟ ଲଜିଷ୍ଟିକାଲ୍ ଓ ଟେକନିକାଲ୍ ସମସ୍ୟା ଆମ ପାଇଁ ଅନେକ ସମସ୍ୟା ସୃଷ୍ଟି କରିଥିଲା ବୋଲି ରାଓ କହିଛନ୍ତି।
ତାଇୱାନକୁ ସହାୟତାର ହାତ ବଢ଼ାଇଛି ଭାରତ। ପାରମ୍ପରିକ ଔଷଧ କ୍ଷେତ୍ରରେ ସହଯୋଗ ବୃଦ୍ଧି ନିମନ୍ତେ ଭାରତ ତାଇଓ୍ବାନ୍ର 'ନ୍ୟାସ୍ନାଲ୍ ରିସର୍ଚ୍ଚ ଇନ୍ଷ୍ଟିଚ୍ୟୁଟ୍ ଅଫ୍ ଚାଇନିଜ୍ ମେଡିସିନ୍'କୁ (ଏନ୍ଆର୍ଆଇସିଏମ୍) ୫ ଲକ୍ଷ ୭୦ ହଜାର ନିୟୁତ ତାଇଓ୍ବାନ୍ ଡଲାର୍ ଅନୁଦାନ ଦେଇଛି। ପ୍ରଥମ ଥର ଲାଗି ଭାରତ ସରକାର ତାଇଓ୍ବାନର ଏକ ସରକାରୀ ପ୍ରତିଷ୍ଠାନକୁ ଆର୍ଥିକ ଅନୁଦାନ ଦେଇଥିବା ଏକ ରିପୋର୍ଟରୁ ଜଣାପଡ଼ିଛି। 'ଏନ୍ଆର୍ଆଇସିଏମ୍' ହେଉଛି ତାଇଓ୍ବାନ୍ ସ୍ୱାସ୍ଥ୍ୟ ଓ କଲ୍ୟାଣ ବିଭାଗ ଅଧୀନସ୍ଥ ଏକ ସଂସ୍ଥାନ।
ଚଳିତ ଆଇଏସ୍ଏଲର ସପ୍ତମ ସଂସ୍କରଣରେ ରବିବାର ଶେଷ ଦୁଇଟି ଲିଗ୍ ମ୍ୟାଚ୍ ଶେଷ ହେବା ପରେ ସେମିଫାଇନାଲ୍ ଲାଇନ୍ ଅପ୍ ଚୂଡ଼ାନ୍ତ ହୋଇଯାଇଛି। ଏହି ପର୍ଯ୍ୟାୟକୁ ମୁମ୍ବାଇ ସିଟି ଏଫସି, ଏଫସି ଗୋଆ, ଏଟିକେ ମୋହନ ବାଗାନ୍ (ଏଟିକେଏମବି) ଓ ନର୍ଥଇଷ୍ଟ୍ ୟୁନାଇଟେଡ୍ ଏଫସି ଉନ୍ନୀତ ହୋଇଛନ୍ତି। ସେମାନଙ୍କ ମଧ୍ୟରୁ ପ୍ରଥମ ସେମିଫାଇନାଲରେ ମୁମ୍ବାଇ ସିଟିକୁ ଗୋଆ ଭେଟିବାକୁ ଥିବା ବେଳେ ଦ୍ବିତୀୟ ସେମିଫାଇନାଲରେ ଏଟିକେଏମବି ସହ ନର୍ଥଇଷ୍ଟ୍ ୟୁନାଇଟେଡର ମୁକାବିଲା ହେବ। ଏ ଦଳଗୁଡ଼ିକ ଦୁଇ ଥର ଲେଖାଏଁ ସେମିଫାଇନାଲ୍ ମ୍ୟାଚ୍ ଖେଳିବେ। ଏହାପରେ ସାମଗ୍ରିକ ଗୋଲକୁ ବିଚାରକୁ ନିଆଯାଇ ଫାଇନାଲିଷ୍ଟ ଚୟନ କରାଯିବ।
ଆସନ୍ତା ମାର୍ଚ୍ଚ ୭ ତାରିଖରୁ ଲକ୍ଷ୍ନୌ ଅଟଳ ବିହାରୀ ବାଜପେୟୀ ଏକନ ଷ୍ଟାଡିୟମରେ ଭାରତୀୟ ମହିଳା ଦଳ ସହ ଦକ୍ଷିଣ ଆଫ୍ରିକା ମହିଳା ଦଳ ସୀମିତ ଓଭର ସିରିଜ୍ ଖେଳିବ। ଏହି ସିରିଜରେ ପ୍ରଥମେ ୫ଟି ଦିନିକିଆ ଓ ପରେ ୩ଟି ଟି-୨୦ ମ୍ୟାଚ୍ ଖେଳାଯିବ। ଏହି ସିରିଜ୍ ଖେଳିବା ପାଇଁ ଇତିମଧ୍ୟରେ ଭାରତୀୟ ଦଳର ଖେଳାଳିମାନେ ଲକ୍ଷ୍ନୌରେ ପହଞ୍ଚିସାରିଛନ୍ତି ଓ ଶନିବାର ଦକ୍ଷିଣ ଆଫ୍ରିକା ଦଳର ଖେଳାଳିମାନେ ମଧ୍ୟ ଏଠାରେ ପହଞ୍ଚିଛନ୍ତି। ତେବେ ଦଳର ଆଗମନ ପରେ କ୍ରିକେଟ୍ ସାଉଥ୍ ଆଫ୍ରିକା (ସିଏସଏ) ପକ୍ଷରୁ ଦଳର ସଦସ୍ୟାମାନଙ୍କ ନାମ ଘୋଷଣା କରାଯାଇଛି। ଏହି ଦଳରୁ ନିୟମିତ ଅଧିନାୟିକା ଡେନ୍ ଭାନ୍ ନିକର୍କ ଓ ବରିଷ୍ଠ ଖେଳାଳି କ୍ଲୋଏ ଟ୍ରାୟନ୍ ବାଦ୍ ପଡ଼ିଛନ୍ତି। ଗତ ମାସରେ ପାକିସ୍ତାନ ବିପକ୍ଷରେ ଘରୋଇ ଟି-୨୦ ସିରିଜ୍ ଜିତିଥିବା ଦକ୍ଷିଣ ଆଫ୍ରିକା ଦଳରେ ଏହି ଦୁଇ ଖେଳାଳିଙ୍କୁ ବାଦ୍ ଦେଲେ ଅନ୍ୟ ସମସ୍ତ ଖେଳାଳିଙ୍କୁ ବଜାୟ ରଖାଯାଇଛି। ସେହିପରି ପାକିସ୍ତାନ ବିପକ୍ଷରେ ଦିନିକିଆ ଓ ଟି-୨୦ ସିରିଜରେ ଦକ୍ଷିଣ ଆଫ୍ରିକା ଦଳର ନେତୃତ୍ବ ନେଇଥିବା ସୁନ୍ ଲୁସ୍ ଅଧିନାୟିକା ପଦ ବଜାୟ ରଖିଛନ୍ତି। ସେହିପରି ପାକିସ୍ତାନ ବିପକ୍ଷ ସିରିଜରେ ଖେଳିଥିବା ପେସର୍ ମାସାବାତା କ୍ଲାସ୍ ଶେଷ ମୁହୂର୍ତ୍ତରେ ଆଘାତ ପାଇବାରୁ ତାଙ୍କୁ ଦଳରୁ ବାଦ୍ ଦିଆଯାଇଛି।
୧୯୯୦ ମସିହା ପରଠାରୁ ମହିଳାଙ୍କ ସ୍ବାସ୍ଥ୍ୟାବସ୍ଥାରେ ଅବନତି ଘଟିଛି ବୋଲି ବୈଜ୍ଞାନିକମାନେ ନିକଟରେ କରିଥିବା ଏକ ଗବେଷଣା ଫଳାଫଳରେ ଦାବି କରିଛନ୍ତି। ମାତ୍ର ପୁରୁଷଙ୍କ ସ୍ବାସ୍ଥାବସ୍ଥାରେ ସୁଧାର ଆସିଛି। କାରଣ ସମାଜରେ ପ୍ରଚଳିତ ହେଉଥିବା ଲିଙ୍ଗଗତ ଅସମାନୁପାତିତା ଯୁବତୀଙ୍କ ସ୍ବାସ୍ଥ୍ୟ ଉପରେ ପ୍ରଭାବ ପକାଉଛି। ସ୍ବିଡନ୍ର ଉମେୟା ୟୁନିଭର୍ସିଟି ଗବେଷକମାନେ ୧୯୯୦ରୁ ୨୦୧୪ ମଧ୍ୟରେ ୨୫ରୁ ୩୪ ବର୍ଷ ବୟସ୍କ ପୁରୁଷ ଓ ମହିଳାଙ୍କ ସ୍ବାସ୍ଥ୍ୟ ସମ୍ବନ୍ଧିତ ସମସ୍ୟା ଉପରେ ଗବେଷଣା କରି ଏହି ଫଳାଫଳ ପାଇଛନ୍ତି।
ବାହାଘର ପରେ ପରସ୍ପରକୁ ଭଲ ଭାବେ ବୁଝିବା ଏବଂ କିଛି ସମୟ ଏକାନ୍ତରେ ବିତାଇବା ଲାଗି ଦମ୍ପତି ହନୁମୁନ୍ରେ ଯିବା ଲାଗି ଯୋଜନା କରିଥାନ୍ତି। ଏଭଳି କିଛି ସ୍ଥାନ ସମ୍ପର୍କରେ ଚାଲନ୍ତୁ ଜାଣିବା ଯେଉଁଠି ଦମ୍ପତି ଦୁନିଆର ଭିଡ଼ଠାରୁ ଦୂରେଇ ରହି ଶାନ୍ତିରେ ରହିପାରିବେ। ଭାରତରେ ଥିବା ଏହି ସବୁ ସ୍ଥାନ ଆପଣଙ୍କ ହନିମୁନ୍କୁ ସ୍ମରଣୀୟ କରି ରଖିବ। ଚାଲନ୍ତୁ ଜାଣିବା ଏହିଭଳି କିଛି ସ୍ଥାନ ସମ୍ପର୍କରେ।
ପରିବାରରେ ବିନା କାରଣରେ କାହାରି ନା କାହାରି ସହିତ ଝଗଡ଼ା ହେଇଯାଏ। ଏହା ବାସ୍ତୁ ଦୋଷ କାରଣରୁ ହୋଇପାରେ। ଏଠାରେ ଏଭଳି କେତେକ ଟିପ୍ସ ଦିଆଯାଇଛି, ଯାହା ଆପଣାଇ ଘରର ବାସ୍ତୁ ଦୋଷକୁ ଠିକ କରାଯାଇ ପାରେ। ଚାଲନ୍ତୁ ଜାଣିବା ପରିବାରର କଳହକୁ ଦୂର କରିବା ପାଇଁ କେତେକ ବାସ୍ତୁ ଟିପ୍ସ।
